|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

23.05.2025 г.

**Поръчайте предварително новите HONOR 400 и HONOR 400 Pro със 100 лева отстъпка от А1**

* *Предварителните поръчки на HONOR 400 и 400 Pro стартират на 23 май и продължават до 9 юни 2025 г.*
* *Всеки клиент, избрал един от двата модела, ще получи безжични слушалки HONOR Choice Earbuds Clip и 100 лева отстъпка от цената.*
* *Смартфоните предлагат мощна производителност, изключителна издръжливост, отлична камера и интелигентни функции.*

A1 дава възможност на своите клиенти да бъдат сред първите, които ще се сдобият с [новите смартфони HONOR 400 и HONOR 400 Pro](https://www.a1.bg/honor400). Предварителните поръчки за двата модела стартират на 23 май и ще продължат до 9 юни 2025 г. В този период всеки клиент, който закупи някое от устройствата – в брой или на лизинг за 24 месеца с план Unlimited – ще получи 100 лева отстъпка от цената и безжични слушалки HONOR Choice Earbuds Clip.

**HONOR 400**

HONOR 400 е създаден за потребителите, които търсят качество и надеждност, без да правят компромис с дизайна и технологиите. Устройството идва с 6,55-инчов дисплей с HDR пикова яркост от 5000 нита и до 120Hz честота на опресняване, осигурявайки гладко визуално изживяване и отлична видимост дори при пряка слънчева светлина. В допълнение, екранът поддържа 3840Hz PWM затъмняване, сертифицирано от TÜV Rheinland, което щади зрението, и интелигентни функции за комфорт на очите, включително AI Circadian Night Display и Motion Sickness Relief.

В сърцето на HONOR 400 е Snapdragon 7 Gen 3 процесор, съчетан с 8 GB RAM и 512 GB памет за отлична производителност при мултитаскинг и игри. Основната камера е 200 MP с оптична стабилизация, допълнена от 12 MP ултраширокоъгълна и макро камера, а селфи камерата е 50 MP за зашеметяващи селфи снимки. Смартфонът поддържа множество AI функции, като AI Image to Video, AI Eraser, AI Translation, както и AI Deepfake Detection – технология, базирана на изкуствен интелект, която има за цел да разпознава фалшиви аудио и видео материали. А с 5300 mAh батерията ще сте спокойни през целия ден. Устройството притежава и IP65 рейтинг за защита от прах и водни пръски и SGS 5-звезден сертификат за устойчивост на удари, като се предлага в цветовете Midnight Black и Desert Gold.

**HONOR 400 Pro**

Флагманът HONOR 400 Pro комбинира изтънчен дизайн и изключителна издръжливост с водещи технологии, като надгражда възможностите на базовия модел. Смартфонът има 6,7-инчов четиристранно извит OLED дисплей с резолюция 2800×1280 пиксела, HDR яркост до 5000 нита и интелигентни функции за щадене на зрението при продължителна употреба. Устройството е захранвано от мощния Snapdragon 8 Gen 3 процесор, подпомаган от 12 GB RAM и 512 GB памет за безпроблемна работа дори и при по-интензивно натоварване. Любителите на мобилната фотография имат възможността да улавят качествени и детайлни кадри, благодарение на 200 MP основна камера с оптична стабилизация, 50MP телефото камера с 2x оптичен зуум и 12MP ултраширокоъгълна и макро камера. Селфи камерата отново е 50 MP с портретна оптимизация. HONOR 400 Pro поддържа до 100W бързо кабелно и до 50W безжично зареждане, а батерията е с капацитет 5300 mAh. Смартфонът притежава IP68/IP69 защита и SGS 5-звезден сертификат за издръжливост, като се предлага в елегантните цветове Midnight Black и Lunar Grey.

И двата модела работят с най-новата операционна система MagicOS 9.0, базирана на Android 15, която осигурява интуитивна и интелигентна работа с помощта на функции като Magic Portal за по-бърза навигация между приложения и съдържание, както и интеграция с Google Gemini – AI асистент от ново поколение, който улеснява търсенето, организацията и създаването на съдържание.

**HONOR Choice Earbuds Clip**

При покупка на HONOR 400 или HONOR 400 Proклиентите ще получат безжични слушалки HONOR Choice Earbuds Clip, които са идеално допълнение към двата модела смартфони. Те са леки и удобни, с тегло от едва 5,1 гр, разполагат със 7 часа живот на батерията с едно зареждане и 10,8 мм двойно-магнитни говорители за богат звук. Освен това поддържат Bluetooth 5.3 и възможност за свързване с две устройства едновременно, като са съвместими с Android и iOS.

До 9 юни клиентите на телекома могат да поръчат предварително HONOR 400 512 GB с безжични слушалки HONOR Choice Earbuds Clip и 100 лв. отстъпка срещу 529,99 лв. в брой с план Unlimited Ultra, а HONOR 400 Pro 512 GB – за 859,99 лв. в брой при същите условия. Повече информация можете да откриете онлайн на [a1.bg](https://www.a1.bg/honor400).

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*